สังคมข่าวหุ้นเล็กเซียวหงส์
หนังสือพิมพ์ข่าวหุ้นธุรกิจรายวัน กระบอกเสียงอิสระแห่งตลาดทุน ที่ได้รับความนิยมสูงสุดของประเทศ ฉบับประจำวันอังคารที่ 9 มิถุนายน พ.ศ. 2558ดัชนีหุ้นไทยปิดที่ระดับ 1,508.28 จุดบวก 0.91 จุด มูลค่าซื้อขาย 28,642 ล้านบาท แนวโน้มสัปดาห์นี้แนวรับ 1,500 จุด แนวต้าน 1,515 จุด
9 มิ.ย. 2558

หนังสือพิมพ์ข่าวหุ้นธุรกิจรายวัน กระบอกเสียงอิสระแห่งตลาดทุน ที่ได้รับความนิยมสูงสุดของประเทศ ฉบับประจำวันอังคารที่ 9 มิถุนายน พ.ศ. 2558ดัชนีหุ้นไทยปิดที่ระดับ 1,508.28 จุดบวก 0.91 จุด มูลค่าซื้อขาย 28,642 ล้านบาท แนวโน้มสัปดาห์นี้แนวรับ 1,500 จุด แนวต้าน 1,515 จุด
****หุ้น BTS กลับมาร้อนแรงอีกครั้ง เก็งกำไร “สายสีเขียวใต้” ไม่น่าพลาดแน่ ทำให้นักลงทุนแห่เก็งกำไรกันยกใหญ่ ว่าไปแล้วไม่ใช่เรื่องใหม่อะไร เพียงแต่ช่วงนี้นักลงทุนไม่รู้จะเล่นอะไรเลยขุดสตอรี่เก่าๆ มาเก็งกำไรกันไปวันๆ เท่านั้นเอง
****หุ้นJMARTเข้าถือหุ้นใหญ่ SINGER เกือบ 25% ทำให้น่าสนใจว่าทั้ง JMART-SINGER จะได้ประโยชน์อย่างไรบ้าง งานนี้ถือว่า WIN WIN ทั้งคู่ เพราะ JMART ถือโอกาสขยายฐานลูกค้าต่างจังหวัดมากขึ้นผ่าน 240 สาขา ส่วนสินค้า SINGER ถือโอกาสขึ้นห้างผ่าน JMART SHOP นั่นเอง
****ทว่าหุ้นJMT น่าจับตาเป็นพิเศษจากดีลนี้ เชื่อว่าสุดท้ายแล้วบทบาทการติดตามทวงหนี้ที่เคยรับเป็นจ๊อบๆ จากSINGER จะกลายเป็นรับงานประจำไปโดยปริยาย จึงถือว่าเมื่อดูจากดีลนี้ JMART-SINGER เป็นเพียงเกมหนีตายทางธุรกิจ แต่ JMT ถือเป็นโอกาสใหม่ที่น่าจับตาเลยทีเดียว
****หุ้น  KBANK ถือว่าน่าสนใจมากสุดในบรรดา “หุ้นกลุ่มแบงก์” หลังจากราคาร่วงลงมายกกลุ่มกว่า 20% สะท้อนข่าว “ปรับลดอัตราดอกเบี้ยไปหมดแล้ว” ดังนั้นจึงเป็นโอกาสทยอยสะสมหุ้นกลุ่มธนาคารกันได้แล้ว และที่ดูจะปลอดภัยสุดหนีไม่พ้น KBANK และมี SCB-BBL ที่ไม่น่ามองข้ามเช่นกัน
****แต่ด้วยค่าเงินบาทที่อ่อนค่าใกล้เข้าสู่ระดับ 34 บาทแบบนี้ ทำให้คิดกันเอาเองว่าสุดท้ายกนง.น่าจะคงอัตราดอกเบี้ยต่อไป
****หุ้น TVT กลับมาหวือหวาอีกครั้ง ราคาวิ่งขานรับงบไตรมาส 2/58 ว่ากันว่าเติบโตก้าวกระโดดเลยทีเดียว ส่งที่ต้องจับตาต่อไป คือ ราคาเป้าหมายก 2.70 บาท มีโอกาสได้เห็นหรือไม่ หรือว่าอาจต้องรอกันต่อไป…จะว่าไปแล้วพื้นฐานหุ้นตัวนี้แข็งแกร่งอย่างยิ่ง ค่อยๆ ทยอยเก็บไปเรื่อยๆ ดีกว่า เพราะอย่างไรเสียพื้นฐานดีมันป้องกันความเสี่ยงไปได้เยอะอยู่แล้ว
****ปิดท้ายกันเช่นเคยกับ “ข่าวหุ้นออนทีวี-วิทยุ” เริ่มตั้งแต่เช้า  08.40-09.00 น. พบกันสดๆ กับ “Morning Star : หุ้นดาวเด่น” ที่จะมาอัพเดตตลาดหุ้นทั่วโลกเพื่อมองแนวโน้มตลาดหุ้นไทย โดย วิษณุ โชลิตกุล หัวหน้ากองบรรณาธิการข่าวหุ้นธุรกิจ และก่อนเปิดตลาดบ่าย 13.30-14.00 น. กลับมาพบกับรายการ “ข่าวหุ้น เจาะตลาด” ช่วงวันจันทร์-ศุกร์ ทางสถานีโทรทัศน์ดิจิตอลสปริงนิวส์ (ช่อง 19) และช่วงเปิดตลาดเช้า 10.00-11.00 น. พบกับ “Business Insight”โดยทีมงานข่าวหุ้นธุรกิจและจีจีนิวส์ ทางสถานีวิทยุ FM 97.0 MHz การันตีข้อมูลข่าวสารแน่นเหมือนเดิม เพราะ “ทุกคำถามเรื่องหุ้น” หาคำตอบได้ที่ “ข่าวหุ้นธุรกิจ” เท่านั้น..!! 